পিএলসিতে প্রোগ্রামিং বা কাজের নির্দেশনা দেয়া হয় সাধারণত ল্যাডার লজিক নামের বিশেষ কৌশলের মাধ্যমে, যা লজিক্যাল কাজের ক্রম তৈরী করে। এভাবে কোন মানুষের প্রত্যক্ষ অংশগ্রহণ ছাড়াই ক্রমানুসারে বিভিন্ন কাজ প্রক্রিয়াজাতকরণ করা হয়। পিএলসি সাধারণ কম্পিউটার থেকে ভিন্ন হয়, কারণ সাধারণ কম্পিউটারের মত এত হার্ডওয়্যার ও সফটওয়্যার এতে প্রয়োজন হয়না। মাল্টিপোল ইনপুট-আউটপুটের ব্যবস্থা, উচ্চ তাপ সহনশীল, ধুলা-বালি ও ইলেকট্রিক্যাল নয়েজ সহনশীল ও কম্পন সহনশীল করে পিএলসি তৈরী করা হয়।